Valkovatsa-aratti

Valkovatsa-aratti (Pionites leucogaster) on eteläamerikkalainen papukaija. Sen elinympäristö sijoittuu Amazonin eteläpuolelle Itä-Perusta ja Pohjois-Boliviasta Brasiliaan Amazonin suistoalueelle. Lajista tunnetaan kolme alalajia. Sen holotyypin kuvaili Heinrich Kuhl Brasiliasta 1820.IBC 

 Ulkonäkö 
Valkovatsa-aratti on noin 23 senttimetriä pitkä nokasta lyhyen pyrstön kärkeen. Se painaa noin 170 grammaa.

Valkovatsa-aratti on monivärinen lintu, jota ei juuri voi muihin lajeihin sekoittaa. Sillä on vihreä selkäpuoli ja siivet, oranssi päälaki ja niska, keltainen poski ja kaula ja valkoinen rinta ja vatsa. Jalkojen höyhenten väri vaihtelee alalajin mukaan, ne ovat vihreät tai keltaiset. Jalkojen väri vaihtelee alalajin mukaan, ne ovat vaalean pinkit tai harmaat (tummimmilla melkein mustat). Pyrstö on keltainen tai vihreä alalajista riippuen. Nokka on vaalea. 

Sukupuolet saman näköiset. 

Nuorella yksilöllä on kellertävä vatsa ja tummaa raidoitusta otsallaan.

 Taksonomia 
Joidenkin lähteiden mukaan valkovatsa-aratti ei ole vain yksi laji, vaan kolme erillistä lajia. Birdlife Suomi tunnustaa nykyisellään vain yhden lajin, mutta Birdlife International tunnustaa kolme erillistä lajia, joilla ei ole alalajeja. BirdLife Suomen uusi lajilähde Avilist ei tunnusta valkovatsa-arattia jaettavaksi useampaan lajiin. Lajit (jotka vastaavat alalajeja) ovat:
+Nimi englanniksiTieteellinen nimiKuvausKuvaGreen-thighed parrot Pionites leucogasterLaji/alalaji, jolla on vihreät jalkahöyhenet.alt=Valkovatsa-aratin P. l. leucogaster alalaji.|kehyksetönYellow-tailed parrotPionites xanthurusAlalaji/laji jolla on keltaiset jalkahöyhenet ja pyrstön yläpinta, sekä vaaleanpunaiset koivet.Black-legged parrot Pionites xanthomeriusAlalaji/laji, jolla on keltaiset jalkahöyhenet, vihreä pyrstön yläpinta sekä tummanharmaat koivet.alt=Valkovatsa-aratin P. l. xanthomerius alalaji.|kehyksetön

 Lemmikkinä 
Valkovatsa-arattia tavataan Suomessa lemmikkilintuna.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Lajin kanssa on kuitenkin otettava huomioon sen herkästi kiihtyvä luonne: vaikka sosiaalisen median videoissa esiintyvät valkovatsa-aratit ovat suloisia, pomppivia ja kädellä köllöttelijöitä, ne ovat helposti kiihtyviä. Linnun elekielen lukeminen, pelon ja kiihdytyksen välttäminen ovat oleellisi lajin kanssa eläessä, jotta voidaan välttää puremat.

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

 Lähteet 

Luokka:Papukaijat
Luokka:Uhanalaiset linnut